Cuneiform Tablet Kt j/k 121 (FS Günbattı 310)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma aḫ-ša-lim-ma a-na ú-ṣú-ur-ša-IŠTAR ú ú-zu-pì-iš-ki-im qí-bi₄-ma áš-pu-ra-ku-nu-tí um-ma a-na-ku-ma KÙ.BABBAR ú KÙ.KI ša ik-ri-bi₄-a ú-zu-pì-iš-ku-um lu-ub-lam KÙ.BABBAR KÙ.KI lá tù-šé-ta-kà-nim a-ma-kam-ma li-bi₄-ší a-na-kam É.GAL-lúm ší-im TÚG.ḪI.A ṣa-ḫu-ra-am e-ta-wu iḫ-da-ma ší-ip-ru li-li-ku-ni-ma a-wi-lam lu nu-ba-iš áš-pu-ra-ku-nu-tí um-ma a-na-ku-ma lu-bu-ší lu er-qú-tim lu pa-i-ú-tim 1 TÚG ša ḫa-ra-ḫu-ur za-ku-am ša li-ba-am šál-mu iš-té-ni-iš 10 TÚG ša a-ki-dí-e 30 {TÚG}ku-ta-ni SIG₅ ša ku-bu-ri ru-ba-im šé-bi₄-lá-nim šu-ma ku-nu-ú lá-šu É DAM.GÀR a-ma-lá ta-li-e-a-ni li-qí-a